ലഖിംപൂര് സംഘര്ഷം സുപ്രീം കോടതി സ്വമേധയാ എടുത്ത കേസ് ഇന്ന് പരിഗണിക്കും ന്യൂഡല്ഹിഉത്തര്പ്രദേശിലെ ലഖിംപൂരില് കര്ഷകര്ക്ക് മേല് വാഹനം ഇടിച്ചു കയറ്റിയ സംഭവം ഇന്ന് സുപ്രിംകോടതിയില്. ഉത്തര്പ്രദേശിലെ രണ്ട് അഭിഭാഷകരുടെ കത്തിന്റെ അടിസ്ഥാനത്തില് സ്വമേധയാ എടുത്ത കേസാണ് ചീഫ് ജസ്റ്റിസ് എന്.വി. രമണ അധ്യക്ഷനായ ബെഞ്ച് പരിഗണിക്കുന്നത്. കേസില് യുപി സര്ക്കാറിന്റെ വിശദീകരണം കോടതി തേടിയേക്കും. കര്ഷകരുടെ കൊലപാതകത്തില് രാജ്യ വ്യാപക പ്രതിഷേധം നടക്കുന്നതിനിടയിലാണ് കോടതിയുടെ ഇടപെടല്. ഞായറാഴ്ച വൈകീട്ടാണ് ലഖിംപൂര് ഖേരിയില് പ്രതിഷേധ സമരം നടത്തിയ കര്ഷകര്ക്കിടയിലേക്ക് കേന്ദ്രമന്ത്രി അജയ് മിശ്രയുടെ മകന് വാഹനം ഓടിച്ചുകയറ്റിയത്. നാല് കര്ഷകര് ഉള്പ്പെടെ എട്ടുപേരാണ് ഇതില് കൊല്ലപ്പെട്ടത്. വാഹനമോടിച്ചത് അജയ് മിശ്രയുടെ മകന് ആശിഷ് മിശ്രയാണെന്നാണ് കര്ഷകര് ആരോപിക്കുന്നത്. അദ്ദേഹത്തിനെതിരെ കേസെടുത്തെങ്കിലും ഇതുവരെ അറസ്റ്റ് ചെയ്യാന് പൊലീസ് തയ്യാറായിട്ടില്ല.The post ലഖിംപൂര് സംഘര്ഷം സുപ്രീം കോടതി സ്വമേധയാ എടുത്ത കേസ് ഇന്ന് പരിഗണിക്കും first appeared on MalayalamExpressOnline.